# metadata.dc.description.abstract[].value
L'any 1977 fou un any productiu en el terreny de les publicacions poètiques de Joan Brossa. El mes de febrer apareixia la seva darrera novetat investigadora: les sextines (Sextines 76, Llibres del Mall). El mes següent, l'esperat segon volum del recull de les seves obres poètiques: Poemes de seny i cabell (Premi de la Crítica de Serra d'Or de 1978, i Premi de la Crítica del mateix any). Però cal doldre's de dues coses: a) no és un recull d'obres completes, sinó una selecció, com en el cas de Poesia Rasa (Ariel 1970) que comprenia el període 1940-1959. d'on quedaren fora quasi una vintena de llibres, dels quals han estat recuperats posteriorment només nou; i b) el material per al període previst ha estat tan considerable que ha calgut deixar-ne bona part per a un necessari tercer volum (però, així i tot, un cop editat, restaran inèdites o introbables, en total, una trentena d'obres).

# metadata.dc.relation.ispartof[].value
Els Marges: revista de llengua i literatura, 1978, num. 13, p. 121-122

# metadata.dc.source[].value
Articles publicats en revistes (Educació Lingüística, Científica i Matemàtica)